
Ehitusloa andmine ( Süsiaugu tn 18 )

	

	


1. ASJAOLUD JA MENETLUSE KÄIK
	12.06.2017 Narva Linnavalitsuse korralduse vastuvõtmiseks laekus ehitusloa taotlus (dok. reg nr. 6011/1-16) Süsiaugu tn 18 kinnistule üksikelamu  (ehitisregistri kood 120824767) püstitamiseks ja ehitusteatis piirde (ehitisregistri kood 220824772) rajamiseks  koos ehitusprojektiga ( töö nr 161216, projekteerija TiTO arhitektid OÜ). 

12.06.2017 ehitisregistri  keskkonnas on genereeritud ehitusloa eelnõu nr 1712271/27002, menetluse nr 102084 ning suunatud pädevatele asutusele kooskõlastamiseks ning arvamuse avaldamiseks.
07.08.2017 ehitusprojekt on kooskõlastatud Ida Päästekeskusega tingimusega : „Ventilatsiooniseadmete ruumis ei tohi ladustada põlevmaterjali, mistõttu tuleb projektis ettenähtud ruumi 1.5 puude ladustamisele leida teine koht“ ja 04.09.2017 Arhitektuuri- ja planeerimise osakonna poolt.

	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.Ehitusseadustiku § 8 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.
3. OTSUS
Anda ehitusluba Süsiaugu tn 18 üksikelamu (ehitisregistri kood 120824767) püstitamiseks, kanda ehitisregistrisse ehitusteatis piirde (ehitisregistri kood 220824772) rajamiseks vastavalt ehitusprojektile  (töö nr 161216, projekteerija TiTO Arhitektid OÜ). 

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

